Tana (yritys)

Tana Oy on suomalainen kiinteän jätteen käsittelyyn tarkoitettuja koneita ja laitteita valmistava yritys. 

Tanan tuotteita ovat jätteen tiivistämiseen tarkoitetut kaatopaikkajyrät (TANA H-Series), materiaalien kierrätykseen ja käsittelyyn suunnitellut mobiilit repijät (TANA Shark ja TANA Hammerhead) sekä TANA kiekkoseula (TANA Raven). 

Suomessa TANA-kaatopaikkajyrillä on sataprosenttinen markkinaosuus. Suurin osa yrityksen tuotteista menee vientiin. Yrityksen myynti hoituu pääasiallisesti yli 30 jälleenmyyjäyrityksen kautta. Tanan tuotteita käytetään viidellä mantereella ja yli 50 maassa.  

 Historia ja omistus   

Yritykset juuret ulottuvat 1970-luvun alkuun, jolloin Matti Sinkkonen perusti kaatopaikkajyriä valmistavan Tana-Jyrä Oy Jyväskylään. Vuosien saatossa yrityksen nimi on ollut Kone-Jyrä Oy, Tanacorp Oy, kunnes uudet omistajat vuonna 2003 uudelleen nimesivät yrityksen Tana Oy:ksi. 

Jyväskylän lähistöllä toimiva Kone-Jyrä Oy oli 1980-luvun lopulla valmistanut 16 veneen sarjan, jotka oli tarkoitus myydä Irakiin viranomaiskäyttöön. Persianlahden sodan vuoksi kauppa peruuntui ja osa veneistä päätyi meripelastusseurojen käyttöön. 

Tanan tytäryhtiö Tana Rental toimii Tanan koneiden maahantuojana sekä konevuokraajana.

Tana Oy:n nimi juontaa juurensa suomen kielen sanasta tanakka, joka tarkoittaa vankkaa, lujatekoista. Yhtiön kaatopaikkajyrät ovat myös synnyttäneet jätteiden käsittelyyn liittyvän verbin tanata, jolla kuvataan jätteiden murskaamista ja tiivistämistä.

Maaliskuussa 2024 Tana Oy julkisti Tana Second Life -hankkeen, jonka tarkoituksena on jälleenrakentaa vanhoista TANA koneista uusia ja leikata koneiden valmistuksen ympäristö- ja sosiaalikustannuksia.

Huhtikuussa 2024 CapMan Growth Equity III -rahasto tekee ensimmäisen sijoituksensa Tanaan. Sijoitus tehdään yhdessä CapMan Growthin pitkäaikaisen teollisen neuvonantajan, Normet Groupin pääomistajan Aaro Cantellin sekä Keskinäisen Työeläkevakuutusyhtiö Elon kanssa. Samanaikaisesti Tanan operatiivinen johto sijoittaa myös merkittävästi yhtiöön. Tanan pitkäaikainen omistaja Kari Kangas perheineen jatkaa yhtiön suurimpana omistajana.

 Toimipisteet ja johtoryhmä 

 Toimipisteet 
pienoiskuva|Schaumanin Linna
Tana Oy on läpi historiansa toiminut Jyväskylän alueella. Vuonna 2015 yrityksen pääkonttori muutti Vaajakoskelta Jyväskylän Lutakkoon, Schaumanin linnaan. Yrityksen muita toimipisteitä ovat Tana Tampereen toimipiste Technopolis Yliopistonrinteellä ja Tana R&D Center (tuotekehitys) Jyväskylässä.

 Johtoryhmä 
Jari Mennala, CEO
Johanna Sajasalo, Vice President, Ihmiset & kulttuuri 
Jani Laurikainen, CFO
Mari Horttonen, Director, Valmistus- ja toimitusketju
Kari Rautakoski, Vice President, Tuotekehitys
Olli Heinonen, Vice President, Myynti & markkinointi
Henrik Häggblom, Vice President, Palvelut
Henri Kinnunen, Vice President, Tuotehallinta ja liiketoiminnan kehittäminen

 Tunnustukset 

Keski-Suomen Vuoden yrittäjä 2020 -palkinto luovutettiin Tana Oy:n hallituksen puheenjohtajalle Kari Kankaalle.

Tana Oy vastaanotti Kauppalehden myöntämät Kasvaja 2020 ja Menestyjä 2020 -sertifikaatit vakiintuneesta toiminnasta, vakaasta kasvukehityksestä sekä hyvästä tuloksesta ja kannattavuudesta.

Suomen Yrittäjät ja vakuutusyhtiö Fennia jakoivat vuoden 2021 Valtakunnallisen yrittäjäpalkinnon Tana Oy:n hallituksen puheenjohtajalle Kari Kankaalle, Dermoshop Oy:lle, E. Hartikainen Oy:lle ja Heikkinen Yhtiöt Oy:lle.

Lokakuussa 2023 Tana Oyn tekemä yhteistyö Medita Communication Ltd. kanssa valittiin finalistiksi Marketing Finlandin Finnish Comms Awardseissa, kategoriana vastuullisuusviestintä.

Elokuussa 2023 Tana Oy vastaanotti Kauppalehden myöntämät Kasvaja 2023 ja Kestomenestyjä 2023 -sertifikaatit vakiintuneesta toiminnasta, vakaasta kasvukehityksestä sekä hyvästä tuloksesta ja kannattavuudesta.

Tana Oy sijoittui Hallituspartnerit-verkoston Kultainen Nuija 2022 Top 3 -finalistien joukkoon. Kultainen nuija -palkinnolla palkitaan joka vuosi yksi suomalainen pk-yritys, joka on menestynyt avaamalla hallituksensa ovet riippumattomille jäsenille.

 Merkittävimmät asiakkaat Suomessa 
 Kunnalliset jätehuoltoyhtiöt, mm. Pirkanmaan Jätehuolto
 Lassila & Tikanoja
 Ekopartnerit Turku Oy
 BIMU Oy

 Lähteet 

 Aiheesta muualla 
 www.tana.fi | Tana Oy:n internetsivut | tana.fi | Viitattu 9.4.2021
 http://www.hs.fi/autot/art-2000002719806.html| Kaatopaikkajyrä on vaikuttava hirviö | Taskinen, Kimmo | hs.fi Helsingin Sanomat | 27.3.2014 | Viitattu 10.4.2017 |
 http://www.uusiouutiset.fi/tana-oy-kokoaa-tyomaatiedot/ | Tana Oy kokoaa työmaatiedot | uusiouutiset.fi |Uusiouutiset 16.6.2015 | Viitattu 10.4.2017
 Keski-Suomen maakunnan yhteistyöryhmän tiedotuslehti | http://www.keskisuomi.fi/vipuvoimaa/article.php?id=&selArticle=119  | "Tana jyräsi vanhat ajatukset" | keskisuomi.fi |Keski-Suomen maakunnan yhteistyöryhmän tiedotuslehti 2/2011 | Viitattu 10.4.2017
Tana repii renkaat kiertotalouden raaka-aineeksi | Suomen Rengaskierrätys tiedotuslehti 1/2021 | Viitattu 8.4.2021
Tana 50 vuotta | Konepörssi 31.3.2021 | Viitattu 8.4.2021

Luokka:Jätehuolto Suomessa
Luokka:Jyväskyläläiset yritykset